น้ำท่วมทำนาดอนดีเพราะไม่ขังนาน
น.ส.จริยา สุทธิไชยา เลขาธิการสำนักงานเศรษฐกิจการเกษตร (สศก.) เปิดเผยว่า สถานการณ์น้ำท่วมทั่วประเทศตั้งแต่วันที่ 1 พ.ค.ที่ผ่านมา ถึงปัจจุบัน พบว่าพื้นที่การเกษตรที่ประสบภัยส่วนใหญ่เป็นนาข้าวเสียหายรวม 168,000 ไร่ มูลค่า 745 ล้านบาท ซึ่งยังอยู่ในระดับน้อยมาก เนื่องจากพื้นที่เสียหายเป็นแนวเส้นทางน้ำไหลผ่าน ไม่ท่วมขังนาน ทั้งยังส่งผลดีต่อพื้นที่นาดอน ทำให้ได้ผลผลิตมากขึ้น โดย สศก.จะประเมินผลกระทบเป็นระยะๆ,ด้านนายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยว่า สถานการณ์น้ำในแม่น้ำเจ้าพระยา ขณะนี้เริ่มเข้าสู่ภาวะปกติแล้ว โดยในวันนี้ (18 ต.ค.) กรมชลประทานลดการปล่อยน้ำจากเหนือเขื่อนเจ้าพระยาลงแล้ว แต่ทั้งหมดต้องเฝ้าติดตามพายุที่กำลังจะเข้ามาในประเทศไทยช่วงปลายเดือนนี้ด้วย ในขณะที่กรมชลประทานจะเตรียมพร้อมแนวทางบริหารจัดการน้ำอย่างเหมาะสมต่อไป,อย่างไรก็ตาม สถานการณ์น้ำหลากที่เกิดขึ้นในช่วงที่ผ่านมา ทำให้พื้นที่เสียหายส่วนใหญ่อยู่ในเขตภาคเหนือตอนล่าง ภาคกลางตอนบน โดยเป็นเขตปลูกข้าว ซึ่งบางพื้นที่เร่งเก็บเกี่ยวก่อนแล้ว รวมทั้งเตรียมพื้นที่เพื่อปลูกใหม่ อย่างไรก็ตาม คาดว่าในปีนี้ ผลผลิตข้าวจะเป็นไปตามแผนข้าวครบวงจร คือ 27.8 ล้านตันข้าวเปลือก แยกเป็นข้าวนาปีประมาณ 23 ล้านตันข้าวเปลือก และนาปรัง 4 ล้านตันข้าวเปลือก,สำหรับการช่วยเหลือเกษตรกรที่ถูกน้ำท่วมตามมาตรการจ่ายเงินชดเชยครัวเรือนละ 3,000 บาทนั้น กระทรวงเกษตรฯอยู่ระหว่างการประสานกับผู้ว่าราชการจังหวัด เพื่อส่งเจ้าหน้าที่เข้าไปสำรวจพื้นที่และเสนอชื่อเพื่อขอรับการช่วยเหลือดังกล่าวผ่านกระทรวงมหาดไทยต่อไป.
น.ส.จริยา สุทธิไชยา เลขาธิการสำนักงานเศรษฐกิจการเกษตร (สศก.) เปิดเผยว่า สถานการณ์น้ำท่วมทั่วประเทศตั้งแต่วันที่ 1 พ.ค.ที่ผ่านมา ถึงปัจจุบัน พบว่าพื้นที่การเกษตรที่ประสบภัยส่วนใหญ่เป็นนาข้าวเสียหายรวม 168,000 ไร่ 
จริยา สุทธิไชยา,เกษตร,นาข้าวเสียหาย,น้ำท่วม,ธีรภัทร ประยูรสิทธิ,แม่น้ำเจ้าพระยา,ไทยรัฐฉบับพิมพ์,หนังสือพิมพ์ไทยรัฐ